CELEX: 52008PC0624
Language: bg
Date: 2008-10-08
Title: Предложение за решение на Съвета за определяне на финансовите вноски на държавите-членки за Европейския фонд за развитие (трета част за 2008 г.)

Важна правна забележка

|

52008PC0624

Предложение за решение на Съвета за определяне на финансовите вноски на държавите-членки за Европейския фонд за развитие (трета част за 2008 г.)  /* COM/2008/0624 окончателен */  

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 8.10.2008COM(2008) 624 окончателенПредложение заРЕШЕНИЕ НА СЪВЕТАза определяне на финансовите вноски на държавите-членки за Европейския фонд за развитие (трета част за 2008 г.)(представена от Комисията)ОБЯСНИТЕЛЕН МЕМОРАНДУМОт влизане в сила на Финансовия регламент за 9-ия ЕФР Съветът взема решение за всяка от трите части от вноските, които държавите-членки трябва да платят за финансиране на ЕФР, по предложение на Комисията (член 38 от Финансовия регламент). По отношение на инструментите на 9-ия и 10-ия ЕФР, които се управляват от ЕИБ (Европейската инвестиционна банка), вноските се плащат директно от държавите-членки на ЕИБ. Вноските за другите инструменти се плащат на Комисията.Съгласно член 157 от Финансовия регламент за 10-ия ЕФР процедурата относно вноските на държавите-членки за 2008 г. остава в обхвата на член 38 от Финансовия регламент за 9-ия ЕФР.В съответствие с член 121 от Финансовия регламент за 9-ия ЕФР, ЕИБ съобщи на Комисията своите актуализирани прогнози за поетите задължения и плащанията за инструментите, които се управляват от ЕИБ.Настоящото предложение се отнася за третата част от вноските за финансовата 2008 година. В съответствие с член 38, параграф 2 от Финансовия регламент за 9-ия ЕФР определеният за тази част график е както следва: (1) предложението се представя от Комисията до 10 октомври; (2) Съветът се произнася във връзка с тази част в срок до 21 календарни дни, след като Комисията представи предложението си; (3) държавите-членки изплащат изискваните вноски по тази част в срок до 21 календарни дни, след като са били уведомени за решението на Съвета.Следва да се отбележи, че съгласно член 40, параграф 4 от Финансовия регламент за 9-ия ЕФР, ако изискваните вноски по тази част не бъдат изплатени в определения срок, съответната държава-членка дължи лихва върху неизплатената сума при условията, определени в същия член.Предложение заРЕШЕНИЕ НА СЪВЕТАза определяне на финансовите вноски на държавите-членки за Европейския фонд за развитие (трета част за 2008 г.)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Споразумението за партньорство между държавите от Африка, Карибския и Тихоокеанския басейн, от една страна, и Европейската общност и нейните държави-членки, от друга страна, подписано в Котону, Бенин, на 23 юни 2000 г.[1] и ревизирано в Люксембург, Великото херцогство Люксембург, на 25 юни 2005 г.[2],като взе предвид Вътрешното споразумение между представителите на правителствата на държавите-членки, заседаващи в рамките на Съвета, относно финансирането и администрирането на помощта от Общността съгласно Финансовия протокол към Споразумението за партньорство между държавите от Африка, Карибския и Тихоокеанския басейн и Европейската общност и нейните държави-членки, подписано в Котону (Бенин) на 23 юни 2000 г., и разпределението на финансова помощ за отвъдморските страни и територии, за които се прилага част ІV от Договора за ЕО[3], и по-специално член 10, параграф 1 от него,като взе предвид Вътрешното споразумение между представителите на правителствата на държавите-членки, заседаващи в рамките на Съвета, относно финансирането на помощта от Общността по линия на многогодишната финансова рамка за периода 2008—2013 г. в съответствие със Споразумението за партньорство АКТБ—ЕО и относно разпределението на финансова помощ за отвъдморските страни и територии, за които се прилага част ІV от Договора за ЕО[4], и по-специално член 7 от него,като взе предвид Финансовия регламент от 27 март 2003 г., приложим за 9-ия Европейски фонд за развитие[5], наричан по-нататък Финансов регламент за 9-ия ЕФР, и по-специално член 38, параграф 1 и параграф 2, трета алинея от него,като взе предвид Финансовия регламент от 18 февруари 2008 г., приложим за 10-ия Европейски фонд за развитие[6], наричан по-нататък Финансов регламент за 10-ия ЕФР, и по-специално член 157 от него,като взе предвид предложението на Комисията[7],като има предвид, че:(1) Съгласно член 157 от Финансовия регламент за 10-ия ЕФР на практика процедурата относно вноските на държавите-членки за 2008 г. остава в обхвата на Финансовия регламент за 9-ия ЕФР.(2) На 14 октомври 2007 г. Комисията уведоми Съвета за състоянието на плащанията, която тя предвижда за финансовата 2008 година, както и за графика на поканите за вноски. На 20 декември Съветът прие решение за определяне на графика на поканите за вноски на държавите-членки за ЕФР за финансовата 2008 година[8].(3) На 20 декември 2007 г. Съветът прие и решение за определяне на финансовите вноски на държавите-членки за ЕФР по първата част за 2008 г.[9] На 8 юли Съветът прие решение за определяне на финансовите вноски по втората част за 2008 г.[10](4) В съответствие с член 121, първа алинея от Финансовия регламент за 9-ия ЕФР Европейската инвестиционна банка съобщи на Комисията актуализираните прогнози за поетите задължения и плащанията, за които носи отговорност,ПРИЕ НАСТОЯЩОТО РЕШЕНИЕ:Член 1Вноските, които държавите-членки плащат на Комисията и на Европейската инвестиционна банка като трета част от вноската за 2008 г., са посочени в таблицата в приложението.Член 2Настоящото решение се прилага от датата на неговото приемане.Член 3Адресати на настоящето решение са държавите-членки, които правят вноски за 9-ия ЕФР.Съставено в Брюксел на […] година.За СъветаПредседателПРИЛОЖЕНИЕТрета част от вноските за 2008 г. (EUR)ДЪРЖАВА | на Европейската инвестиционна банка | на Комисията |ГЕРМАНИЯ | 0 | 85.264.000 |БЕЛГИЯ | 0 | 14.308.000 |ДАНИЯ | 0 | 7.811.000 |ИСПАНИЯ | 0 | 21.316.000 |ФРАНЦИЯ | 0 | 88.695.000 |ГЪРЦИЯ | 0 | 4.562.500 |ИРЛАНДИЯ | 0 | 2.263.000 |ИТАЛИЯ | 0 | 45.771.000 |ЛЮКСЕМБУРГ | 0 | 1.058.500 |НИДЕРЛАНДИЯ | 0 | 19.053.000 |ПОРТУГАЛИЯ | 0 | 3.540.500 |ОБЕДИНЕНОТО КРАЛСТВО | 0 | 46.318.500 |АВСТРИЯ | 0 | 9.672.500 |ФИНЛАНДИЯ | 0 | 5.402.000 |ШВЕЦИЯ | 0 | 9.964.500 |ОБЩО | 0 | 365.000.000 |[1] ОВ L 317, 15.12.2000 г., стр. 3.[2] ОВ L 209, 11.8.2005 г., стр. 27.[3] ОВ L 317, 15.12.2000 г., стр. 355.[4] ОВ L 247, 9.9.2006 г., стр. 32.[5] ОВ L 83, 1.4.2003 г., стр. 1.[6] ОВ L 78, 19.3.2008 г., стр. 1.[7] ОВ C …, …, стр. ...[8] Документ 15986/07.[9] Документ 15990/07.[10] Документ 11132/08.